Hotărârea Tribunalului din 29 mai 2024 – Angelidis/Parlamentul
(Cauza T-49/23)1
(„Funcție publică – Funcționari – Procedură disciplinară – Sancțiune disciplinară – Reținere din cuantumul pensiei – Dreptul de a fi ascultat – Răspundere”)
Limba de procedură: franceza
Părțile
Reclamant: Angel Angelidis (Bruxelles, Belgia) (reprezentanți: M. Maes și J.‑N. Louis, avocați)
Pârât: Parlamentul European (reprezentanți: S. Seyr, K. Zejdová și I. Lázaro Betancor, agenți)
Obiectul
Prin acțiunea întemeiată pe articolul 270 TFUE, reclamantul solicită, în primul rând, anularea deciziei Secretarului General al Parlamentului European din 15 iulie 2022 prin care acesta i-a aplicat o sancțiune disciplinară (denumită în continuare „decizia atacată”), în al doilea rând, retragerea din dosarul său personal a deciziei atacate, în al treilea rând, rambursarea sumelor reținute în temeiul deciziei atacate din pensia sa pentru limită de vârstă, cu dobânzi moratorii de la data primei rețineri și, în al patrulea rând, repararea prejudiciului pe care l-ar fi suferit ca urmare a deciziei atacate.
Dispozitivul
Anulează decizia Secretarului General al Parlamentului European din 15 iulie 2022 de efectuare a unei rețineri lunare de 600 de euro din pensia domnului Angel Angelidis timp de un an, în aplicarea articolului 9 alineatul (2) din anexa IX la Statutul funcționarilor Uniunii Europene.
Respinge în rest acțiunea.
Fiecare parte va suporta propriile cheltuieli de judecată.
____________
1 JO C 127, 11.4.2023.